ສືບຕໍ່ຄຳໝັ້ນສັນຍາຜັນຂະຫຍາຍບັນດາຂໍ້ຕົກລົງຂັ້ນສູງ ຫວຽດນາມ -ລາວ ຢ່າງມີປະສິດທິຜົນ
ກອງປະຊຸມ ຄັ້ງທີ 39 ຄະນະກຳມະການ
ລະຫວ່າງລັດຖະບານ ຫວຽດນາມ - ລາວ
ຕອນບ່າຍວັນທີ 8/2, ທ່ານ ທອງລູນ ສີສຸລິດ ນາຍົກລັດຖະມົນຕີ ປະເທດ ສາທາລະນະລັດປະຊາທິປະໄຕປະຊາຊົນ ລາວ ເດີນທາງກັບເມື່ອປະເທດພາຍຫຼັງເຂົ້າຮ່ວມ ແລະ ເປັນປະທານຮ່ວມ ກອງປະຊຸມ ຄັ້ງທີ 39 ຄະນະກຳມະການລະຫວ່າງລັດຖະບານ ຫວຽດນາມ - ລາວ ທີ່ດຳເນີນຢູ່ຮ່າໂນ້ຍ ແຕ່ວັນທີ 7-8/2/2017. ໃນເວລາເຮັດວຽກຢູ່ຫວຽດນາມ, ທ່ານ ທອງລູນ ສີສຸລິດ ນາຍົກລັດຖະມົນຕີ ໄດ້ເຂົ້າຢ້ຽມຂ່ຳນັບ: ທ່ານ ຫງວຽນຟູ໋ຈ້ອງ ເລຂາທິການໃຫຍ່ຄະນະບໍລິຫານງານສູນກາງພັກກອມມຸນິດ ຫວຽດນາມ, ທ່ານ ເຈີ່ນດ້ານກວາງ ປະທານປະເທດຫວຽດນາມ; ພົບປະ ທ່ານນາງ ຫງວຽນທິກິມເງີນ ປະທານສະພາແຫ່ງຊາດ. ທ່ານ ຫງວຽນຊວນຟູ໋ກ ນາຍົກລັດຖະມົນຕີ ຫວຽດນາມ ແລະ ທ່ານ ທອງລູນ ສີສຸລິດ ນາຍົກລັດຖະມົນຕີ ລາວ ໄດ້ເປັນປະທານຮ່ວມ ກອງປະຊຸມ ຄັ້ງທີ 39 ຄະນະກຳມະການລະຫວ່າງລັດຖະບານ ຫວຽດນາມ - ລາວ. ທີ່ບັນດາການພົບປະ, ສຳພັດລະຫວ່າງການນຳຂັ້ນສູງສອງປະເທດ, ສອງຝ່າຍຢືນຢັນຈະພ້ອມກັນຮັກສາ, ເພີ່ມພູນຄູນສ້າງ, ເສີ່ມຂະຫຍາຍ ແລະ ສືບທອດໃຫ້ຄົນລຸ້ນຫລັງ ກ່ຽວກັບ ການພົວພັນສາມັກຄີພິເສດ ຫວຽດນາມ - ລາວ. ສອງຝ່າຍຕີລາຄາສູງບັນດາໝາກຜົນສຳຄຳຂອງກອງປະຊຸມຄັ້ງທີ 39 ຄະນະກຳມະການລະຫວ່າງລັດຖະບານ ຫວຽດນາມ - ລາວ, ພ້ອມທັງໃຫ້ຄຳໝັ້ນສັນຍາຜັນຄະຫຍາຍບັນດາຂໍ້ຕົກລົງຂັ້ນສູງສອງປະເທດ ແລະບັນດາສັນຍາຮ່ວມມືລະຫວ່າງ ສອງລັດຖະບ່ານ ກໍ່ຄືບັນດາເນື້ອໃນເຊີ່ງນາຍົກລັດຖະມົນຕີສອງທ່ານໄດ້ເຫັນດີເປັນເອກະພາບທີກອງປະຊຸມຄັ້ງທີ 39 ຢ່າງມີປະສິດທິຜົນ, ປະກອບສ່ວນປະຕິບັດແຜນການຮ່ວມມືລະຫວ່າງສອງລັດຖະບ່ານ ປີ 2017 ຢ່າງມີໄຊ. ສອງຝ່າຍເຫັນດີເປັນເອກະພາບສຸມໃສ່ປະຕິບັດຄຳສັ່ງຊີ້ນຳຂອງສອງກົມການເມືອງໃຫ້ດີ, ຊຸກຍູ້ການພົວພັນດ້ານການເມືອງ - ການທຸດ - ການປ້ອງກັນຊາດປ້ອງກັນຄວາມສະຫງົບ, ການລົງທຶນ, ການຄ້າ, ເປິດກວ້າງການຮ່ວມມືກໍ່ສ້າງແຫຼ່ງຊັບພະຍາກອນມະນຸດ, ການລົງທຶນບັນດາໂຄງການພື້ນຖານໂຄງລ່າງຄົມມະນາເຊື່ອມຕໍ່ສອງປະເທດ, ຮ່ວມມືຄຸ້ມຄອງນຳໃຊ້ແຫຼ່ງນຳ້ ແລະ ບັນດາແຫຼ່ງຊັບປະຍາກອນທຳມະຊາດແບບຍືນຍົງ...,ພ້ອມກັນຕັດສິນໃຈຈັດຕັ້ງ “ປີສາມັກຄີມິດຕະພາບ ຫວຽດນາມ - ລາວ 2017 ເປັນຢ່າງດີ”, ສະເຫຼີມສະຫຼອງວັນສ້າງຕັ້ງການພົວພັນທາງການທູດຄົບຮອບ 55 ປີ ແລະ ວັນເຊັນສົນທິສັນຍາມິດຕະພາບ ແລະ ການຮ່ວມມືຫວຽດນາມ - ລາວ ຄົບຮອບ 40 ປີ. ບົນຈິດໃຈໄວ້ເນື້ອເຊື່ອໃຈເຊີ່ງກັນແລະກັນ, ສອງປະເທດສະໜັບສະໜູນ ແລະ ຮ່ວມມືເປັນຢ່າງດີ ທີ່ບັນດາອົງການຈັດຕັ້ງ, ເວທີປະໃສ່ສາກົນ ແລະ ພາກພື້ນ.
ພາຍຫຼັງກອງປະຊຸມ, ທ່ານ ຫງວຽນຊວນຟູ໋ກ ນາຍົກລັດຖະມົນຕີຫວຽດນາມ ແລະ ທ່ານ ທອງລູນ ສີສຸລິດ ນາຍົກລັດຖະມົນຕີລາວ ໄດ້ເປັນສັດຂີພິຍາມພິທີລົງນາມ ໃນເອກະສານຮ່ວມມື 4 ສະບັບ ແລະ ເປັນປະທານຮ່ວມໃນການພົບປະກັບສື່ມວນຊົນແຈ້ງໝາກຜົນ ຂອງກອງປະຊຸມຄັ້ງທີ 39 ຄະນະກຳມະການລະຫວ່າງລັດຖະບານ ຫວຽດນາມ - ລາວ ແລະ ເຂົ້າຮ່ວມ ພິທີມອບນາມມະຍົດອັນສູງສົ່ງ ຂອງລັດຖະບ່ານສອງປະເທດ ໃຫ້ໝູ່ຄະນະ ແລະ ບຸກຄົນທີ່ເຮັດວຽກຢູ່ຫ້ອງການສຳນັກງານຄະນະກຳມະການການຮ່ວມມືສອງປະເທດທີ່ມີຜົນງານໃນໄລຍະປີ 2012 – 2015.
(ແຫຼ່ງຄັດຈາກ VOV)